तर मिर्गौला फेर्ने कुरा त टाढै भयो, डायलाइसिस गराउन पनि उनलाई धौधौ परेको छ। ‘उपचार नगरौँ, आफ्नै आँखा अगाडि श्रीमती मर्दै छ, गरौँ उपाय छैन’, राई भन्छन्। शरणार्थीमा दर्ज भए पनि उनी दमक चोक नजिकै डेरा बस्छन्। जीविका चलाउनै पर्‍यो। श्रीमती अनि आफूभन्दा जेठी दिदी पनि आफैँसँग। गुजारा चलाउनकै लागि केही वर्ष चलाएर आफ्नो भएको गाडीसमेत बेच्नुपर्‍यो उनले। अढाई लाख रुपैयाँमा जापानी कार बेचेका उनलाई अहिले पछुतो पनि छ।
